നാഷനല് ഡിഫന്സ് അക്കാദമി പ്രവേശന പരീക്ഷ നവംബര് 14ന്: ഒക്ടോബര് എട്ട് വരെ വനിതകള്ക്കും അപേക്ഷിക്കാം ന്യൂഡല്ഹി: നവംബര് 14ന് നടക്കുന്ന നാഷനല് ഡിഫന്സ് അക്കാദമി പ്രവേശന പരീക്ഷയ്ക്ക് ഒക്ടോബര് 8വരെ അപേക്ഷിക്കാം. സുപ്രീംകോടതിയുടെ നിര്ദ്ദേശ പ്രകാരം വനിതകള്ക്കും ഈ വര്ഷംമുതല് അപേക്ഷിക്കാം. https:www.nda.nic.in വെബ്സൈറ്റ് വഴി അപേക്ഷകള് സമര്പ്പിക്കാം. നാഷനല് ഡിഫന്സ് അക്കാദമിയിലേക്കും നേവല് അക്കാദമിയിലേക്കും വനിതകള്ക്ക് ഈ വര്ഷംമുതല് തന്നെ അപേക്ഷിക്കാന് അവസരം നല്കണമെന്ന് സുപ്രീം കോടതിയുടെ ഉത്തരവ് ഉണ്ടായിരുന്നു. ഇതനുസരിച്ച് ഒക്ടോബര് എട്ടിന് വൈകിട്ട് ആറ് വരെ വനിതകള്ക്കും അപേക്ഷിക്കാമെന്നു യു.പി.എസ്.സി അറിയിച്ചിട്ടുണ്ട്. വനിതാ പ്രവേശനവുമായി ബന്ധപ്പെട്ട് മുന്നൊരുക്കം ആവശ്യമുള്ളതിനാല് 2022 മെയ് മുതല് വനിതകള്ക്ക് അവസരം നല്കാമെന്ന കേന്ദ്രസര്ക്കാരിന്റെ നിലപാട് കഴിഞ്ഞദിവസം സുപ്രീംകോടതി തള്ളിയിരുന്നു. എന്ഡിഎ പ്രവേശനവുമായി ബന്ധപ്പെട്ട് ജൂണ് 9ന് പ്രസിദ്ധീകരിച്ച പൊതുമാനദണ്ഡങ്ങള് പ്രകാരം വനിതകള്ക്കും അപേക്ഷ സമര്പ്പിക്കാം. പുതിയ മാറ്റമനുസരിച്ച് വനിതാ കേഡറ്റുമാരുടെ പ്രവേശനത്തിനായി നാഷണല് ഡിഫന്സ് അക്കാദമിയും എന്ഡിഎ ഒരുങ്ങുകയാണ്. വനിതാ പ്രവേശനത്തിന് മുന്നോടിയായി അവരുടെ പരിശീലനത്തിന് ആവശ്യമായ സംവിധാനങ്ങളും, പുതുക്കിയ മെഡിക്കല് മാനദണ്ഡങ്ങളും, ആവശ്യമായ അടിസ്ഥാന സൗകര്യങ്ങളും കേന്ദ്രം സജ്ജമാക്കുന്നുണ്ടെന്ന് പ്രതിരോധ മന്ത്രാലയം സുപ്രീംകോടതിയില് സമര്പ്പിച്ച സത്യവാങ്മൂലത്തില് വ്യക്തമാക്കിയിട്ടുണ്ട്. Stories you may Like